CELEX: 32009D0063
Language: sk
Date: 2008-11-20 00:00:00
Title: 2009/63/ES: Rozhodnutie Komisie z  20. novembra 2008 , ktorým sa ustanovuje formát na predkladanie informácií členskými štátmi v súlade s článkom 7 ods. 4 písm. b) bodom iii) nariadenia Európskeho parlamentu a Rady (ES) č. 850/2004 [oznámené pod číslom K(2008) 6917] (Text s významom pre EHP)

27.1.2009   
            
            
               SK
            
            
               Úradný vestník Európskej únie
            
            
               L 23/30
            
         
      ROZHODNUTIE KOMISIE
   
   z 20. novembra 2008,
   ktorým sa ustanovuje formát na predkladanie informácií členskými štátmi v súlade s článkom 7 ods. 4 písm. b) bodom iii) nariadenia Európskeho parlamentu a Rady (ES) č. 850/2004
   [oznámené pod číslom K(2008) 6917]
   (Text s významom pre EHP)
   (2009/63/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 850/2004 z 29. apríla 2004 o perzistentných organických znečisťujúcich látkach, ktorým sa mení a dopĺňa smernica 79/117/EHS (1), a najmä na jeho článok 7 ods. 4 písm. b) bod iii), článok 7 ods. 6 a článok 17 ods. 2,
   keďže:
   
               (1)
            
            
               Stále chýbajú skúsenosti s uplatňovaním výnimky ustanovenej v článku 7 ods. 4 písm. b). Oznámenia o uplatňovaní výnimky prispejú k jej preskúmaniu, ktoré sa má podľa článku 7 ods. 7 uvedeného nariadenia vykonať do 31. decembra 2009, a vypracovaniu správy o uplatňovaní uvedeného nariadenia podľa článku 12 ods. 6 uvedeného nariadenia.
            
         
               (2)
            
            
               Povolené operácie sa jednotlivo oznamujú členským štátom a Komisii. Oznámenie by malo byť účinné a malo by obsahovať len skutočne nevyhnutné informácie s cieľom predísť zbytočnému zaťažovaniu členských štátov a Komisie.
            
         
               (3)
            
            
               Oznámenie by malo byť zrozumiteľné a nemalo by obsahovať nejednoznačné informácie. Otázky v bodoch 1, 2 a 3 sú preto formulované tak, že umožňujú len odpovede v štandardnom a dohodnutom formáte.
            
         
               (4)
            
            
               V dotazníku je uvedený odkaz na číslo a miesto povolenia, ktorý v prípade potreby umožňuje vyhľadať kompletné povolenie výnimky a jeho odôvodnenie.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom výboru zriadeného na základe článku 18 smernice Európskeho parlamentu a Rady 2006/12/ES z 5. apríla 2006 o odpadoch (2),
            
         PRIJALA TOTO ROZHODNUTIE:
   Článok 1
   Prijíma sa dotazník uvedený v prílohe k tomuto rozhodnutiu.
   Článok 2
   Členské štáty používajú dotazník ako základ svojho oznámenia podľa článku 7 ods. 4 písm. b) bodu iii) nariadenia (ES) č. 850/2004.
   Článok 3
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Toto rozhodnutie je určené členským štátom.
   
      V Bruseli 20. novembra 2008
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. EÚ L 158, 30.4.2004, s. 7.
   
      (2)  Ú. v. EÚ L 114, 27.4.2006, s. 9.
   
      PRÍLOHA
      Informácie, ktoré sa majú oznámiť podľa článku 7 ods. 4 písm. b) bodu iii) nariadenia (ES) č. 850/2004
      1.   Povolenie výnimky:
      
                  1.1.
               
               
                  Názov príslušného orgánu:
               
            
                  1.2.
               
               
                  Adresa príslušného orgánu:
               
            
                  1.3.
               
               
                  Identifikačné číslo povolenia:
               
            
                  1.4.
               
               
                  Dátum udelenia povolenia:
               
            
                  1.5.
               
               
                  Držiteľ povolenia (názov spoločnosti):
               
            
                  1.6.
               
               
                  Adresa držiteľa povolenia:
               
            2.   Všeobecný opis odpadu:
      
                  2.1.
               
               
                  Šesťmiestny kód odpadu podľa rozhodnutia Komisie 2000/532/ES (1) v znení zmien a doplnení:
               
            
                  2.2.
               
               
                  Názov odpadu podľa rozhodnutia 2000/532/ES v znení zmien a doplnení:
               
            
                  2.3.
               
               
                  Povolené množstvo v tonách:
               
            
                  2.4.
               
               
                  Perzistentná organická znečisťujúca látka (2) a koncentrácia prevyšujúca limit ustanovený v prílohe IV:
               
            3.   Opis technológie zaobchádzania s odpadom:
      
                  3.1.
               
               
                  Predbežné zaobchádzanie požadované: áno/nie (3)
                  
                  menovite: solidifikovaný (3) alebo čiastočne stabilizovaný (3) odpad
                  ostatné predbežné metódy (3):
               
            
                  3.2.
               
               
                  Konečné uskladnenie:
                  soľná baňa (3)/bezpečné, hlboko uložené podzemné skalné formácie (3)/skládka nebezpečného odpadu (3)
                  
               
            
                  3.3.
               
               
                  Názov konečnej skladovacej lokality:
               
            
                  3.4.
               
               
                  Adresa konečnej skladovacej lokality:
               
            4.   Súhrn dôvodov, prečo sa z hľadiska životného prostredia uprednostňuje uvedený spôsob zaobchádzania s odpadom pred zničením a nezvratnou premenou obsahu perzistentných organických znečisťujúcich látok v odpade (napríklad emisie perzistentných organických znečisťujúcich látok, iné emisie a riziká či neistoty súvisiace s touto operáciou):
      5.   Adresa internetovej stránky alebo iný odkaz na ďalšie informácie týkajúce sa povolenia a jeho dôvodov, ak sú k dispozícii.
      
         (1)  Ú. v. ES L 226, 6.9.2000, s. 3.
      
         (2)  Názov látky musí byť zhodný s názvom stanoveným v prílohe IV.
      
         (3)  Nehodiace sa preškrtnite.